[{"text_idx": "#000001", "text": "Cwrs bydwreigiaeth a ariennir gan AaGIC yw'r gorau yn y DU"}, {"text_idx": "#000002", "text": "Mae cwrs bydwreigiaeth Prifysgol Bangor wedi cyrraedd y brig yn y DU yn Arolwg Cenedlaethol Myfyrwyr (NSS) 2022, gan ennill sgo\u0302r boddhad cyffredinol o 96 y cant."}, {"text_idx": "#000003", "text": "Mae Addysg a Gwella Iechyd Cymru (AaGIC) yn gyfrifol am gomisiynu ac ariannu cyrsiau gofal iechyd amrywiol yng Nghymru, gan gynnwys cwrs bydwreigiaeth Bangor."}, {"text_idx": "#000012", "text": "Dywedodd Sian Rogers, cyn myfyrwraig a bydwraig ymchwil sy'n ymarfer: \u201cFy mhrofiad i oedd bod perthynas waith agos rhwng addysgwyr bydwreigiaeth ac ymarferwyr profiadol, oedd yn cyfrannu at sgiliau i fod yn gyfoes ac arwain at gwrs cydlynol iawn a'm parato\u0302dd ar gyfer ymarfer clinigol.\u201d"}, {"text_idx": "#000013", "text": "Cytunodd Jonathan Cliffe, ei chyd-gyn-fyfyriwr: \u201cY ti\u0302m arwain ac addysgu ym Mangor yw'r rheswm pam fod myfyrwyr yn fodlon a\u0302'u hyfforddiant. Maen nhw bob amser wedi rhoi'r dysgwyr yn gyntaf ac yn canolbwyntio ar sicrhau eu bod yn gorffen eu hyfforddiant gan deimlo'n barod ac wedi'u grymuso i ddod yn fydwragedd cofrestredig.\u201d"}, {"text_idx": "#000014", "text": "Mae manteision astudio yng Nghymru hefyd yn cael eu hadlewyrchu'n glir yn rhestr arolygon Bangor."}, {"text_idx": "#000017", "text": "Pwysleisiodd Jonathan hefyd pwysigrwydd manteision astudio yng Nghymru o ran ffordd o fyw. \u201cPan fyddwch yn dechrau eich hyfforddiant, nid myfyriwr prifysgol yn unig ydych chi, rydych chi'n weithiwr iechyd proffesiynol dan hyfforddiant ac mae hynny'n dod gyda'r gofynion proffesiynol. Mae hunanofal yn elfen bwysig y mae'n rhaid ei chofleidio. Mae Cymru'n cynnig amrywiaeth eang o deithiau cerdded arfordirol, mynyddoedd a thraethau i ddysgwyr er mwyn clirio'r gwe pry cop i ffwrdd.\u201d"}]